CELEX: 
Language: et
Date: 2020-10-23 00:00:00
Title: KOMISJONI RAKENDUSMÄÄRUS (EL) …/…, millega kehtestatakse rahvamajanduse kogutulu koondnäitajate ja nende komponentide koostamiseks kasutatavate allikate ja meetodite nimistu struktuur ja üksikasjalik kord kooskõlas Euroopa arvepidamise süsteemiga (ESA 2010)

KOMISJONI RAKENDUSMÄÄRUS (EL) …/…,
            
            
               23.10.2020,
            
            
               millega kehtestatakse rahvamajanduse kogutulu koondnäitajate ja nende komponentide koostamiseks kasutatavate allikate ja meetodite nimistu struktuur ja üksikasjalik kord kooskõlas Euroopa arvepidamise süsteemiga (ESA 2010)
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/516 kogurahvatulu turuhindades arvutamise ühtlustamise kohta ning millega tunnistatakse kehtetuks nõukogu direktiiv 89/130/EMÜ, Euratom ja nõukogu määrus (EÜ, Euratom) nr 1287/2003,
                  1
                eriti selle artikli 3 lõiget 2,
            
            
               ning arvestades järgmist:
            
            
               (1)Määruse (EL) 2019/516 artikli 3 lõike 1 kohaselt peavad liikmesriigid esitama komisjonile (Eurostatile) loetelu allikatest ja meetoditest, mida kasutatakse, et koostada kogurahvatulu koondnäitajaid ja nende komponente turuhindades.
            
            
               (2)On oluline, et kogurahvatulu koondnäitajad ja nende komponendid oleksid liikmesriigiti võrreldavad ning et kogurahvatulu koondnäitajate ja nende komponentide koostamiseks kasutatavate allikate ja meetodite nimistu oleks kooskõlas ESA 2010
                  2
                vastavate määratluste ja raamatupidamiseeskirjadega.
            
            
               (3)On oluline, et liikmesriigid dokumenteeriksid ja ajakohastaksid korrapäraselt kogurahvatulu koondnäitajate ja nende komponentide koostamiseks kasutatud allikate ja meetodite nimistuid.
            
            
               (4)Selleks et lihtsustada võrreldavate analüüside tegemist, peaksid kogurahvatulu nimistud järgima ühist struktuuri, mis koosneb eelnevalt kindlaksmääratud arvust peatükkidest ja protsessitabelitest vaatlusaasta hinnanguliste arvnäitajatega.
            
            
               (5)Selleks et kontrollida kogurahvatulu koondnäitajate ja nende komponentide koostamiseks kasutatavaid allikaid, nende kasutusviisi ja meetodeid, peaksid liikmesriigid esitama kokkulepitud ajakava järgi komisjonile (Eurostatile) kogurahvatulu nimistute uusima versiooni.
            
            
               (6)Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Nimistu struktuur
            
            
               1.Liikmesriigid koostavad kogurahvatulu koondnäitajate ja nende komponentide koostamiseks kasutatud allikate ja meetodite nimistu (kogurahvatulu nimistu). Kogurahvatulu nimistu koosneb 10 peatükist ja kogurahvatulu protsessitabelitest. 
            
            
               2.Peatükid on järgmised:
            
         
         
            
               –1. peatükk. Arvepidamissüsteemi ülevaade
            
            
               –2. peatükk. Läbivaatamise põhimõtted ning hinnangute läbivaatamise ja lõpliku vormistamise ajakava. Pärast kogurahvatulu nimistu viimast versiooni tehtud olulisemad muudatused
            
            
               –3. peatükk. Tootmisel põhinev meetod
            
            
               –4. peatükk. Tuludel põhinev meetod
            
            
               –5. peatükk. Kulutustel põhinev meetod
            
            
               –6. peatükk. Tasakaalustamine või integreerimine ja hinnangute valideerimine
            
            
               –7. peatükk. Ülevaade ammendavuse tagamiseks tehtavatest korrektsioonidest
            
            
               –8. peatükk. Üleminek sisemajanduse koguproduktilt (SKP) kogurahvatulule
            
            
               –9. peatükk. Peamised kasutatud klassifikatsioonid
            
            
               –10. peatükk. Peamised kasutatud andmeallikad
            
            
               3.Kogurahvatulu protsessitabelid sisaldavad järgmist:
            
            
               (a)arvandmed kogurahvatulu koostamisprotsessi järjestikustel etappidel kasutatud eri allikaliikide puhul esitatud hinnangute ja tehtud korrektsioonide kohta;
            
            
               (b)arvandmed kasutatud eri allikaliikide suhtelise suuruse ja selles koostamisprotsessis tehtud korrektsioonide kohta;
            
            
               (c)viited kogurahvatulu nimistu asjaomastele peatükkidele.
            
            
               Artikkel 2
            
            
               Üksikasjalik kord
            
            
               Liikmesriigid tagavad, et:
            
            
               (a)kogurahvatulu nimistus kogurahvatulu hinnanguteks kasutatud allikate ja meetodite kirjelduses kasutatakse mõisteid ja määratlusi, mis vastavad ESA 2010-le;
            
            
               (b)kogurahvatulu nimistus kogurahvatulu hinnanguteks kasutatud allikate ja meetodite kirjeldus on põhjalik ja selge, kajastab kogurahvatulu nimistu koostamise ajal kehtinud menetlusi ning sisaldab teavet statistilistest ja haldusallikatest saadavate andmete muutmise kohta rahvamajanduse arvepidamise hinnanguteks, kasutades kontseptuaalseid, ammendavust tagavaid ja tasakaalustavaid korrektsioone, ning teavet valideerimismenetluste kohta;
            
            
               (c)eespool nimetatud kirjelduses kogurahvatulu koostamise protsessi üksikute etappide kohta esitatakse arvulised tõendid, mis on kooskõlas protsessitabelites esitatud teabega;
            
         
         
            
               (d)arvulised tõendid põhinevad ühel viimastest aastatest, mille kohta on olemas lõplikud hinnangud (vaatlusaasta);
            
            
               (e)kogurahvatulu koondnäitajate ja nende komponentide koostamiseks kasutatud allikaid ja meetodeid kasutatakse vaatlusaastale järgnevate aastate andmete koostamisel.
            
            
               Artikkel 3
            
            
               Ajakohastuste ja edastuse ajakava
            
            
               1.Liikmesriigid edastavad kogurahvatulu nimistu komisjonile (Eurostat) 31. detsembriks 2021.
            
            
               2.Kogurahvatulu nimistu edaspidised ajakohastused tehakse ja edastatakse komisjonile (Eurostatile) 12 kuu jooksul pärast kogurahvatulu koostamise allikate või meetodite olulisemaid muutusi. Igal juhul ajakohastatakse kogurahvatulu nimistut vähemalt iga viie aasta järel.
            
            
               3.Liikmesriigid saadavad kogurahvatulu nimistu elektrooniliselt komisjoni (Eurostati) ühtsesse andmesisestusportaali.
            
            
               Artikkel 4
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 23.10.2020
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 91, 29.3.2019, lk 19. 
               
               
                  
                     (2)
                  
                        Euroopa Parlamendi ja nõukogu 21. mai 2013. aasta määrus (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT L 174, 26.6.2013, lk 1).